tádadbhírupanínayedadbhirvā́ idaṃ sárvamāptaṃ sárvasyaivā́ptyai vaiṣṇavavāruṇyárcā yadvā́ idaṃ kíṃ cārcháti váruṇa evèdaṃ sárvamā́rpayati yáyorójasā skabhitā rájāṃsi vīryèbhirvīrátamā śáviṣṭhā yā pátyete ápratītā sáhobhirvíṣṇū aganváruṇā pūrváhūtāvíti yajño vai víṣṇustásyaitadā́rchati váruṇo vā́ ārpayitā tadyásyāścaivaìtáddevátāyā ārcháti yò ca devátārpáyati tā́bhyāmavaìtádubhā́bhyām bhiṣajyátyubhā́bhyāṃ sáṃdadhāti